Uskumatu, et ma seda ütlen, aga mulle on hakanud suusatamine meeldima. Varasemalt oli ikka nii, et veri ninast välja, aga ei meeldinud see suusatamine mitte üks raas - küll oli raske,  ei libisenud suusk ning üldse oli kogu aeg halb ja ebameeldiv tunne.    Sel hooajal otsustasin, et proovin uuesti aga varustusega, mis on kooskõlas täpselt minu pikkuse, kaalu ja vajadustega. Ennäe imet, asi hakkas omandama hoopis teist jumet - suusad libisevad, jalad ei valuta, meeltes valitseb harmooniline vaikus ning silm naudib lumist muinasjutumetsa. Kui see pulss suudaks veel teha ka seda, mida arst ette kirjutas, siis oleks suusatamine juba puhas lust ja lillepidu.